**Сезоната 2014/15 на КК Работнички** била 23. сезона во Првата македонска кошаркарска лига и 69. сезона од неговото постоење. Клубот оваа сезона во Првенството стигнал до полуфиналето, додека во Купот станал првак, освојувајќи ја деветтата титула.

Преглед на сезоната
-------------------

### Претсезонски подготовки и промени

Во јули 2014 година, поранешниот кошаркар Александар Димитровски бил назначен за нов спортски директор на клубот. Претходно, по завршувањето на сезоната, клубот го напуштил тренерот Емил Рајковиќ, а на неговото место дошол Марин Докузовски.

На почетокот на август, клубот го напуштил Душан Кнежевиќ кој потпишал за Карпош Соколи, како и интернационалецот од Соединетите Држави - Вилијам Колмен кој заминал во израелски Хапоел Холон. Димитар Мираковски потпишал нов договор со Работнички за новата сезона. Подоцна, Владимир Брчков го напуштил клубот и заминал за Кожув. На крајот на август потпишал бившиот репрезентативец Ристе Стефанов.

Во септември, потпишале Србинот Миљан Павковиќ кој дошол од романска Стеауа и слободниот играч и репрезентативец Ивица Димчевски. Марко Симоновски на кого му истекол договорот, потпишал за МЗТ Аеродром. Во средината на септември пристигнал Црногорецот Милош Коматина, но тој не ги задоволил челниците на стручниот штаб и си заминал од клубот.

Во почетокот на октомври, потпишале Црногорецот Игор Бијелиќ, кој дошол од словачка Хандлова, воедно и претходен играч на Фени Индустри од минатата сезона, како и бившите играчи на МЗТ Аеродром, Тодор Гечевски и Ѓорѓи Чековски.

### Октомври

Работнички во првото коло бил слободен бидејќи неговиот противник Т-Баскет го откажал учеството во Лигата поради ненаоѓање на соответна сала.

Во второто коло во Салата Градски Парк како гостинска екипа, Работнички се сретнал со Водњански Лисици кого го поразиле со 55:91. Најдобар стрелец во екипата бил Ѓорѓи Чековски со 22 бода, кој имал и седум скокови, исто колку и Ивица Димчевски, додека Дарко Соколов забележал осум асистенции.

Во третото коло, Работнички му бил домаќин на штипски Гоце Делчев, кој бил поразен со 87:65. Ѓорѓи Чековски постигнал 19 бода, Тодор Гечевски 9 скокови и Дарко Соколов 7 асистенции.

### Ноември

Работнички во четвртото коло повторно бил домаќин, овојпат на главниот конкурент за титулата МЗТ Аеродром. Притоа, при убедливо водство на Работнички (51-35), натпреварот поради публиката бил прекинат. Откако делегатот побарал да биде испразнета трибината на која се наоѓале навивачите на клубот, во знак на протест, екипата на Работнички ја напуштила салата. Потоа, во согласност со правилата на МКФ, комесарот на MКФ, Бобан Јосифовски, донел одлука Работнички да биде исклучен од лигата и префрлен во Tретата лига, а МЗТ Аеродром го добил натпреварот службено, со резултат 0-20. Меѓутоа, клубот се жалел до Арбитражата на МКФ, која ја укинала одлуката за враќање во Третата лига, а предметот повторно го вратил кај комесарот. Исто така, поради одбивањето за продолжување на натпреварот, биле суспендирани главниот тренер на Работнички - Марин Докузовски на шест месеци и помошникот тренер Марјан Србиновски на три месеци. Како формален тренер станал капитенот на екипата Јане Петровски.

Во петтото коло Работнички и гостувал на Струмица која ја победил со 54:96. Најефикасен стрелец бил Ѓорѓи Чековски со 22 бода и девет скокови, а Тодор Гечевски имал 6 асистенции.

Во седмото коло Работнички му гостувал на Карпош Соколи кого го победил со 63:83. Најистакнати биле Тодор Гечевски со 29 бода и осум скокови и Миљан Павковиќ со 10 асистенции.

Куманово 2009 му гостувал на Работнички во осмото коло кој бил поразен со 69:60. Најдобар стрелец бил Ѓорѓи Чековски со 23 бода и девет скокови, а Димитар Мираковски забележал четири асистенции.

### Декември

Во заостанатото шесто коло Работнички му бил домаќин на Кожув. Резултатот гласел 86:70, односно победа на Работнички. Најефикасни биле Тодор Гечевски со 32 бода, Ѓорѓи Чековски со седум скокови и Димитар Мираковски со седум асистенции.

Во деветтото коло гостувал во Кавадарци против Фени Индустри. Работнички победил со 76:84. Најпрецизен бил Димитар Мираковски со 23 бода и 6 асистенции, додека Ѓорѓи Чековски имал 8 скокови. Во десеттото коло бил слободен.

### Јануари

Во јануари започнале квалификациите за завршниот турнир на Купот на Македонија 2015. Работнички во четвртфиналето се сретнал со Т-Баскет од Тетово. Првиот натпревар во Тетово завршил со победа од 72:91. Дарко Соколов имал 22 бода, Тодор Гечевски единаесет скокови и Миљан Павковиќ завршил со десет асистенции. Вториот натпревар во Салата Градски Парк завршил со победа од 123:63. Најистакнати биле Тодор Гечевски и Ристе Стефанов со 21 бод, Ѓорѓи Чековски со девет скокови и Дарко Соколов со седум асистенции.

Во меѓувреме бил избран нов Одбор на директори на клубот.

Во единаесеттото коло му бил домаќин на Водњански Лисици, кој повторно бил поразен, овој пат со 101:67. Најдобри поединци биле Ѓорѓи Чековски со 25 бода и 14 скокови и Миљан Павковиќ со седум асистенции.

### Февруари

По истекувањето на суспензијата на Марјан Србиновски, тој се вратил како главен тренер

Во дванаесеттото коло, Работнички го победил Гоце Делчев на гости со 64:81. Дарко Соколов и Тодор Гечевски постигнале по 19 бода, Ѓорѓи Чековски имал осум скокови, а Миљан Павковиќ завршил со шест асистенции.

За Работнички потпишал крилниот центар, Србинот Александар Митровиќ кој дошол од словенечки Златорог Лашко.

Работнички во тринаесеттото коло бил поразен на гости од МЗТ Аеродром со резултат од 78-71. Најдобар стрелец бил Ѓорѓи Чековски со 19 бода, Тодор Гечевски завршил со 11 скокови, додека Димитар Мираковски имал четири асистенции.

На завршниот турнир во Купот на Македонија 2015, кој се играл во Спортскиот центар Јане Сандански во организација на МЗТ Аеродром, Работнички се сретнал со Куманово 2009 во полуфиналето. Резултатот бил 76:63 во полза на Работнички. Најефикасен бил Тодор Гечевски со 16 бода, девет скокови и шест асистенции.

Во финалето на Купот, Работнички играл против Кожув кој бил поразен со 66:74. Најефикасни во екипата на Работнички во финалето биле Ѓорѓи Чековски со 18 бода и шест асистенции и Тодор Гечевски 11 скокови. Ѓорѓи Чековски го добил признанието за најкорисен играч на завршниот турнир.

Во четиринаесеттото коло во Лигата, Работнички и бил домаќин на Струмица кога ја поразил со 103:59. Најуспешни биле Александар Митровиќ со 23 бода, Игор Бијелиќ со девет скокови и Јане Петровски со девет асистенции.

Во петнаесеттото коло Работнички му гостувал на Кожув, каде бил поразен со резултат од 85:73. Најдобар стрелец бил Миљан Павковиќ со 23 бода, Ивица Димчевски имал 10 скокови, а Дарко Соколов завршил со четири асистенции.

### Март

Во шестнаесетото коло играл дома против Карпош Соколи, кого повторно го победил, со резултат од 89:65. Најдобри биле Ѓорѓи Чековски со 27 бода и 10 скокови и Миљан Павковиќ осум асистенции.

Во седумнаесеттото коло, Работнички бил поразен на гостувањето против Куманово 2009 со резултат 94:88. Истакнати поединци биле Димитар Мираковски со 33 бода, Тодор Гечевски со седум скокови и Миљан Павковиќ со шест асистенции.

Во последното коло од Првата лига, Работнички дома го победил Фени Индустри со 91:67. Најуспешни биле Тодор Гечевски со 18 бода, Александар Митровиќ со 10 скокови и Миљан Павковиќ со 11 асистенции. Работнички завршил на второто место во Првата лига.

Пред почетокот на натпреварите од Суперлигата, Работнички се засилил со српскиот кошаркар од Босна и Херцеговина - центарот Марко Ѓурковиќ кој дошол од романски Газ Метан.

Работнички Суперлигата ја започнал на гости против Фени Индустри каде изгубил со 81:75. Димитар Мираковски постигнал 23 бода, Ѓорѓи Чековски имал девет скокови додека Миљан Павковиќ забележал осум асистенции.

### Април

На почетокот на април, Ристе Стефанов го напуштил клубот.

Поради неодиграниот натпревар против Карпош Соколи, клуб кој не бил претворен во Акционерко Друштво и според правилата не смеел да учествува во Суперлигата, Работнички повторно бил исклучен од Лигата и пратен во понизок ранг, но клубот поднесол жалба на одлуката на Комисијата за натпреварување, која му била прифатена од Арбитражната комисија на МКФ.

Во третото коло на Суперлигата Работнички му гостувал Кожув. Работнички победил со резултат 86:94. Дарко Соколов постигнал 21, Тодор Гечевски имал 11 скокови, додека Димитар Мираковски завршил со шест асистенции.

Во заостанатото второ коло, Работнички играл дома против Карпош Соколи кого го поразил со 90:84. Најдобри поединци биле Димитар Мираковски со 19 бода, Марко Ѓурковиќ со осум скокови и Миљан Павковиќ со 11 асистенции.

Работнички во четвртото коло му бил домаќин на Куманово 2009. Работнички победил со 91:84. Најдобри на натпреварот биле Дарко Соколов со 21 бод, Ѓорѓи Чековски со девет скокови и Миљан Павковиќ со 5 асистенции.

### Мај

МЗТ Аеродром му гостувал на Работнички во петтото коло. Резултатот гласел 82:83 за МЗТ Аеродром. Најистакнати биле Ѓорѓи Чековски со 24 бода, Тодор Гечевски со осум скокови, а Димитар Мираковски имал пет асистенции.

Во шестото коло, Работнички го победил дома Фени Индустри со резултат 82:63. Ѓорѓи Чековски забележал 19 бода и 9 скокови, додека Дарко Соколов и Димитар Мираковски имале по четири асистенции.

По истекот на шестмесечната суспензија на Марин Докузовски, тој се вратил на првичната функција главен тренер, додека Марјан Србиновски повторно станал помошник тренер.

Во седмото коло, Работнички го победил на гости по четврти пат Карпош Соколи со резултат 73:81. Најистакнати кошаркари биле Тодор Гечевски со 24 бода и шест асистенции и Марко Ѓурковиќ со шест скокови.

Во осмото коло му бил домаќин на Кожув, кого го победил со 83:73. Најдобри поединци на натпреварот биле Ѓорѓи Чековски со 25 бода и седум скокови и Дарко Соколов со осум асистенции.

По победата против Кожув, клубот го напуштил Александар Митровиќ.

Во десеттото коло, Работнички го победил на гости МЗТ Аеродром со резултат 76:85. Ивица Димчевски завршил со 19 бода, Ѓорѓи Чековски со осум скокови и Димитар Мираковски со пет асистенции.

Во деветтото заостанато коло, Работнички загубил на гости против Куманово 2009 со резултат 108:98. Тодор Гечевски постигнал 26 бода, Дарко Соколов, Игор Бијелиќ и Ивица Димчевски имале по пет скокови и Миљан Павковиќ забележал 6 асистенции. Работнички завршил на второто место во Супер лигата.

Во првиот натпревар од полуфиналната серија, Работнички загубил на домашен терен од Куманово 2009 со резултат 77:78. Ѓорѓи Чековски постигнал 19 бода и девет скокови додека Миљан Павковиќ завршил со шест асистенции.

Вториот натпревар Работнички исто така го загубил на гости со резултат 85:71 и со тоа бил елиминиран. Тодор Гечевски завршил со 25 бода и 10 скокови, а Миљан Павковиќ имал осум асистенции.

Состав и стручен штаб
---------------------

### Екипен состав

| број
 | име
 | висина см
 | позиција
 | години
 | националност
 | година на пристигнување
 | претходен клуб
 |
| --- | --- | --- | --- | --- | --- | --- | --- |
| 4 | Миљан Павковиќ | 178 | Бек | 34 |  Србија | 2014 | Стеауа ЦСМ Романија |
| 5 | Димитар Мираковски | 177 | Плејмејкер | 33 | Македонија Македонија | 2014 | Кожув |
| 11 | Тодор Гечевски | 209 | Центар | 37 | Македонија Македонија | 2014 | МЗТ Аеродром |
| 9 | Ѓорѓи Чековски | 203 | Крилен центар | 35 | Македонија Македонија | 2014 | МЗТ Аеродром |
| 12 | Марјан Ѓуров | 201 | Крило | 35 | Македонија Македонија | 2012 | Фени Индустри |
| 13 | Марко Ѓурковиќ | 206 | Крилен центар /Центар | 28 |  Србија Босна и Херцеговина | 2015 | Газ Метан Романија |
| 15 | Игор Бијелиќ | 207 | Центар /Крилен центар | 26 | Црна Гора Црна Гора | 2015 | Хандлова Словачка |
| 24 | Јане Петровски (К) | 181 | Плејмејкер | 30 | Македонија Македонија | 2011 | МЗТ Аеродром |
| 10 | Ивица Димчевски | 195 | Бек /Крилен центар | 25 | Македонија Македонија | 2014 | Куманово 2009 |
| 6 | Дарко Соколов | 190 | Бек | 28 | Македонија Македонија | 2013 | Фени Индустри |
| 7 | Ненад Станков | 192 | Крило | 23 | Македонија Македонија | 2014 | Фени Индустри |
| 19 | Илин Веселковски |  |  | 19 | Македонија Македонија | 2014 | *Младински тим* |
|

Извор: eurobasket.com

### Играчи кои го напуштиле клубот за време на сезоната

| број
 | име
 | висина см
 | позиција
 | години
 | националност
 | година напристигнување
 | претходен клуб
 | година назаминување
 | следен клуб
 |
| --- | --- | --- | --- | --- | --- | --- | --- | --- | --- |
| 8 | Александар Митровиќ | 201 | Крилен центар | 24 |  Србија | 2015 | Златорог Словенија | 2015 | /
 |
| 7 | Ристе Стефанов | 198 | Бек | 33 | Македонија Македонија | 2014 | Фени Индустри | 2015 | /
 |
|

### Стручен штаб

| име
 | функција
 |
| --- | --- |
| Марин Докузовски | тренер
 |
| Марјан Србиновски | помошник тренер
 |
| Ристо Гапиќ | службен претставник
 |
| Васко Кичевски | службен претставник
 |
| Александар Димитровски | технички раководител
 |
| Виктор Тевчев | лекар
 |
| Ненад Попоски | физиотерапевт 
 |
| Михајло Манојлов | физиотерапевт 
 |
|

Извор: basketball.org.mk Архивирано на 14 октомври 2015 г.

Статистика
----------

| Прва лига мажи 2014/15 | Куп 2015 |
| --- | --- |
| Прва лига | Супер лига | Разигрување |
| О | П | З | Бод | Поз | О | П | З | Бод | Поз | О | П | З | Поз |
| 16 | 12 | 4 | 27\* | 2. | 10 | 7 | 3 | 44 | 2 | 2. | 0 | 2 | 1/2 | П |

* Работнички бил казнет со одземање на 1 бод поради неодигрување натпревар против МЗТ Аеродром

**Легенда**

|  |  |  |  |  |  |
| --- | --- | --- | --- | --- | --- |
| * О = Одиграни натпревари
* П = Победи
* З = Загубени
* Пое = Бодови
* Поз = Конечна позиција
 | * 1/2 = Полуфинале

|  |  |
| --- | --- |
| П | ВП |
| Првак | Вицепрвак |

 |

Поврзано
--------

* КК Работнички
* Прва македонска кошаркарска лига 2014/15
* Куп на Македонија 2015
* Прва македонска кошаркарска лига
* Куп на Македонија во кошарка

Наводи
------

1. ↑  „Димитровски: Работнички мора да се врати на шампионскиот пиедестал!". sportmedia.mk. 24 јули 2014. Посетено на 18 август 2018.
2. ↑  Официјално: Емил Рајковиќ потпиша едногодишен договор со полски Сласк! sportmedia.mk 17 јули 2014
3. ↑  Докузовски повторно ќе седне на клупата на Работнички sportmedia.mk 6 август 2014
4. ↑  „Докузовски се врати на клупата кај Работнички", *Дневник*, година XVIII, број 5536, петок, 8 август 2014, стр. 22.
5. ↑  Кнежевиќ и Филиповиќ го засилија К.Соколи[*мртва врска*] telegraf.mk 1 август 2014
6. ↑  Мијајловиќ и Кнежевиќ во редовите на Карпош Соколи[*мртва врска*] tip.com.mk 4 август 2014
7. ↑  Колмен го напушти Работнички и се пресели во Израел  Архивирано на 6 март 2016 г. tip.com.mk 6 август 2014
8. ↑  Димитар Мираковски и следната сезона ќе игра за Работнички sportmedia.mk 11 август 2014
9. ↑  Кожув го ангажираше Владимир Брчков од Работнички Архивирано на 23 август 2014 г. tip.com.mk 22 август 2014
10. ↑  Брчков го засилува Кожув Архивирано на 4 март 2016 г. ekipa.mk 22 август 2014
11. ↑  Ристе Стефанов пред камбек во Работнички[*мртва врска*] ekipa.mk 25 август 2014
12. ↑  Работнички го реактивира Ристе Стефанов[*мртва врска*] sport365.mk 25 август 2014
13. ↑  Искусниот српски бек Миљан Павковиќ е нов член на најтрофејниот кошаркарски колектив во Македонија Работнички, тим во кој следната сезона е решен да ги врати трофеите од мак баскетот во Градскиот парк[*мртва врска*] kanal5.com.mk 3 септември 2014
14. ↑  Работнички го доведе Милјан Павковиќ Архивирано на 12 април 2015 г. hitportal.com.mk 3 септември 2014
15. ↑  Милјан Павковиќ е новото засилување на Работнички Архивирано на 5 март 2016 г. mkd.mk 3 септември 2014
16. ↑  „Нов репрезентативец во Работнички, потпиша и Ивица Димчевски". ekipa.mk. 6 септември 2014. Архивирано од изворникот на 2016-05-13. Посетено на 2015-07-05.
17. ↑  „Репрезентативецот Димчевски и официјално потпиша за Работнички!". sportmedia.mk. 6 септември 2014.[*мртва врска*]
18. ↑  Марко Симоновски нов играч на МЗТ Аеродром Архивирано на 6 март 2016 г. tip.com.mk 9 септември 2014
19. ↑  Марко Симоновски потпиша за МЗТ Архивирано на 14 септември 2014 г. hitportal.com.mk 9 септември 2014
20. ↑  Коматина го засилува рекетот на Работнички[*мртва врска*] ekipa.mk 19 септември 2014
21. ↑  Коматина дошол неподготвен, си замина од Работнички[*мртва врска*] ekipa.mk 26 септември 2014
22. ↑  „Центарци" со ново засилување: Работнички го потпиша Црногорецот Бијелиќ! sportmedia.mk 2 октомври 2014
23. ↑  Црногорецот Игор Бијелиќ го засили КК Работнички  Архивирано на 6 март 2016 г. tip.com.mk 2 октомври 2014
24. ↑  Гечевски и Чековски официјално нови играчи на Работнички Архивирано на 4 март 2016 г. ekipa.mk 5 октомври 2014
25. ↑  Гечевски и Чековски потпишаa, Работнички бара нов бек Архивирано на 21 декември 2014 г. ekipa.mk 6 октомври 2014
26. ↑  ПРВАТА ЛИГА ОСТАНУВА СО ДЕВЕТ ЕКИПИ, Т-БАСКЕТ ГО ОТКАЖА УЧЕСТВОТО[*мртва врска*] tip.com.mk 9 октомври 2014
27. ↑  Т-БАСКЕТ: ИСПОЛНЕТИ СИТЕ ТЕХНИЧКИ И ОРГАНИЗАЦИОНИ БАРАЊА, НО САЛА НЕ МОЖЕМЕ ДА ИЗГРАДИМЕ[*мртва врска*] tip.com.mk 9 октомври 2014
28. ↑  Водњански Лисици-Работнички 55:91 fibalivestats.com 18 октомври 2014
29. ↑  Работнички-Гоце Делчев 87:65 fibalivestats.com 25 октомври 2014
30. ↑  „Работнички: Одлуката за празнење на трибината беше еднострана", *Дневник*, година XVIII, број 5613, понеделник, 10 ноември 2014, стр. 22.
31. ↑  „Јосифовски: Да направиме преседан за Работнички да остане прволигаш", *Дневник*, година XVIII, број 5617, петок, 14 ноември 2014, стр. 24-25.
32. ↑  Работнички во проблеми: Докузовски суспендиран на шест, а Србиновски на „само" три месеци! sportmedia.mk 20 ноември 2014
33. ↑  „За Докузовски шест, а за Србиноски три месеци пауза", *Дневник*, година XVIII, број 5623, петок, 21 ноември 2014, стр. 25.
34. ↑  Работнички продолжува во среда, но без тренер Архивирано на 20 ноември 2014 г. derbi.mk 17 ноември 2014
35. ↑  Работнички лесно со Струмица, „кулите-близначки" најефикасни[*мртва врска*] sport365.mk 19 ноември 2014
36. ↑  Струмица-Работнички 54:96 fibalivestats.com 19 ноември 2014
37. ↑  Карпош Соколи-Работнички 63:83 fibalivestats.com 23 ноември 2014
38. ↑  Работнички-Куманово 2009 69:60 fibalivestats.com 29 ноември 2014
39. ↑  Работнички-Кожув 86:70 fibalivestats.com 3 декември 2014
40. ↑  Фени Индустри-Работнички 76:84 fibalivestats.com 6 декември 2014
41. ↑  Т-Баскет-Работнички 72:91 fibalivestats.com 17 јануари 2015
42. ↑  Работнички-Т-Баскет 123:63 fibalivestats.com 24 јануари 2015
43. ↑  „РИСТО ГАПИЌ Е НОВ ПРЕТСЕДАТЕЛ НА РАБОТНИЧКИ". sport.mk. 23 јануари 2015.
44. ↑  „Ристо Гапиќ е нов претседател на клубот од Градски парк". republika.mk. 23 јануари 2015.[*мртва врска*]
45. ↑  Работнички-Водњански Лисици 101:67 fibalivestats.com 31 јануари 2015
46. ↑  КК Куманово денес го пречекува тимот на Карпош Соколи[*мртва врска*] 1mk.org 7 февруари 2015
47. ↑  Гоце Делчев-Работнички 64:81 fibalivestats.com 7 февруари 2015
48. ↑  Србинот Митровиќ потпиша за Работнички, дебитира против МЗТ Архивирано на 18 февруари 2015 г. ekipa.mk 16 февруари 2015
49. ↑  Работнички посилен за Митровиќ[*мртва врска*] derbi.mk 17 февруари 2015
50. ↑  МЗТ Аеродром-Работнички 78-71 fibalivestats.com 18 февруари 2015
51. ↑  Работнички-Куманово 2009 76:63 Архивирано на 24 февруари 2015 г. fibalivestats.com 21 февруари 2015
52. ↑  Кожув-Работнички 66:74 Архивирано на 24 февруари 2015 г. fibalivestats.com 22 февруари 2015
53. ↑  Сашко Ѓ. Димовски, „Отпишаните „старци" го возвратија ударот", *Утрински весник*, година XVI, број 4718, вторник, 24 февруари 2015, стр. 19.
54. ↑  Работнички-Струмица 103:59 fibalivestats.com 25 февруари 2015
55. ↑  Кожув-Работнички 85:73 fibalivestats.com 28 февруари 2015
56. ↑  Работнички-Карпош Соколи 89:65 fibalivestats.com 7 март 2015
57. ↑  Куманово 2009--Работнички 94:88 fibalivestats.com 14 март 2015
58. ↑  Работнички-Фени Индустри fibalivestats.com 21 март 2015
59. ↑  „И Работнички се засили за Суперлигата", *Дневник*, година XIX, број 5727, петок, 27 март 2015, стр. 27.
60. ↑  Фени Индустри-Работнички fibalivestats.com 28 март 2015
61. ↑  Стефанов го напушти Работнички Архивирано на 5 март 2016 г. sport.com.mk 6 април 2015
62. ↑  „Арбитражата на МКФ ги помилува Работнички и Куманово", *Дневник*, година XIX, број 5743, петок, 17 април 2015, стр. 24.
63. ↑  Кожув-Работнички 86:94 fibalivestats.com 18 април 2015
64. ↑  Работнички-Карпош Соколи 90:84 fibalivestats.com 25 април 2015
65. ↑  Работнички-Куманово 2009 91:84 fibalivestats.com 28 април 2015
66. ↑  Работнички-Работнички-МЗТ Аеродром 82:83 fibalivestats.com 1 мај 2015
67. ↑  Работнички-Фени Индустри 82:63 fibalivestats.com 3 мај 2015
68. ↑  Работнички „пресече": Докузовски од утре се враќа на клупата Архивирано на 8 мај 2015 г. ekipa.mk 5 мај 2015
69. ↑  Карпош Соколи-Работнички fibalivestats.com 6 мај 2015
70. ↑  Работнички-Кожув 83:73 fibalivestats.com 9 мај 2015
71. ↑  Проблем за Работнички: Митровиќ си замина од „Градски парк" Архивирано на 11 мај 2015 г. ekipa.mk 10 мај 2015
72. ↑  МЗТ Аеродром-Работнички 76:85 fibalivestats.com 15 мај 2015
73. ↑  Куманово 2009-Работнички fibalivestats.com 19 мај 2015
74. ↑  Работнички-Куманово 2009 fibalivestats.com 22 мај 2015
75. ↑  Куманово 2009-Работнички fibalivestats.com 24 мај 2015